b'\n_START_ARTICLE_\nSOKO J-1 Jastreb\n_START_SECTION_\nZgodovina\n_START_PARAGRAPH_\nJastreb je nastal iz letala SOKO G-2 Galeb, ki so mu okrepili trup ter namestili mo\xc4\x8dnej\xc5\xa1i motor, da je lahko nosil ve\xc4\x8dji bojni tovor. Prvi\xc4\x8d je poletel leta 1967, v vojnem letalstvu JLA pa je ostal vse do razpada Socialisti\xc4\x8dna federativna republika Jugoslavija. Jastreb je bil hkrati prvi izdelek jugoslovanske voja\xc5\xa1ke industrije, ki je na\xc5\xa1el kupce v tujini._NEWLINE_Ta enosede\xc5\xbeni juri\xc5\xa1nik je imel ravna podstojna krila z dodatnimi rezervoarji na konicah, ki jih je pilot lahko po potrebi odvrgel ter zaokro\xc5\xbeen nos, v katerem je imel po tri strojnice kalibra 12,7\xc2\xa0mm s po 150 naboji._NEWLINE_Med vojno v Bosni so leta 1994 ameri\xc5\xa1ki lovci F-16 sestrelili tri Jastrebe zra\xc4\x8dnih sil Republike srbske, ki so se vra\xc4\x8dali z bojne naloge.'